stanford-oval/wikipedia huggingface dataset:
XZ
Aiheesta muualla

XZ:n kotisivut
XZ:n mainoselokuva vuodelta 1960 Mainosmuseo-sivustolla
XZ:n mainoselokuva vuodelta 1969 Mainosmuseo-sivustolla
Voikkaan Pallo-Peikot

Voikkaan Pallo-Peikot (PaPe)  on kouvolalainen jalkapalloseura. Seura on perustettu 7. tammikuuta 1946 ja sen alkuperäinen nimi oli Pallo-Peikot ry, Kuusankosken kunnan Mattilan kylästä. Pallo-Peikot-nimen keksi Orvo Isomäki. Seuran tunnetuimpia kasvatteja lienevät Sami Hyypiä sekä Toni Huttunen ja Mika Hernesniemi. Seuran kasvatteihin lukeutuvat myös Markku Vilkki, Ilpo Lindberg ja Ville Iiskola.
Kaudella 2017 PaPen edustusjoukkue pelaa Kaakkois-Suomen Kutosessa.
Historiaa

1947 edustusjoukkue voitti piirimestaruuden.
1961 edustusjoukkue pääsi 2. sijalle piirisarjassa.
1963 edustusjoukkue voitti piirisarjan 2. luokan mestaruuden.
1968 edustusjoukkue voitti piirimestaruuden. Myös D-juniorit olivat piirimestareita.
1969 edustusjoukkue saavutti Suomi-sarjan itälohkossa 7. sijan.
1971 PaPe oli seurana piirisarjan pohj. lohkon paras; edustusjoukkue 1. sija, kakkosjoukkue 4., ikämiehet 4., B-juniorit 5., C-juniorit paras, D-juniorit 2. PaPe:n sijoitus 2. divisioonan itälohkossa 7.
1972 Mimmi-joukkue voitti piirimestaruuden. PaPe voitti ottelun tv-tähtien ZOOM-joukkuetta vastaan 3-2. ZOOMissa pelasivat Anssi Kukkonen, Raimo Pilz, Ere Kokkonen, Ville-Veikko Salminen, Markku Kuusla, Matti Kuusla, Aarre Elo, Lasse Lehtinen, Jukka Virtanen, Eero Lilja ja Raimo Heinonen. Erotuomarina Jorma Kossila.
1986 Ikämiehet olivat 3. divisioonassa toisia.
1989 Sami Hyypiä, Toni Huttunen ja Mika Hernesniemi pelasivat ensimmäistä kertaa 3. divisioonassa miesten joukkueessa
1992 Ikämiehet sijoittuivat piirisarjassa toiseksi.
1993 edustusjoukkueelle lohkovoitto →
1994 nousivat takaisin 2. divisioonaan.
Tilastot

| Kausi | Sarja | Sija | O | V | T | H | TM–PM | P |
| --- | --- | --- | --- | --- | --- | --- | --- | --- |
| 1945-1946 | Maakuntasarja (Kymenlaakso, pohjoinen) | 7. | 12 | 2 | 0 | 10 | 15-52 | 4 |
| 1946-1947 | Maakuntasarja (Kymenlaakso eteläinen) | 4. | 8 | 3 | 1 | 4 | 16-21 | 7 |
| 1947-1948 | Maakuntasarja (Kymenlaakso pohjoinen) | 3. | 8 | 3 | 1 | 4 | 26-24 | 7 |
| 1969 | Suomensarja (Itälohko) | 7. | 18 | 7 | 3 | 8 | 26-32 | 17 |
| 1970 | II divisioona (Itälohko) | 10. | 26 | 10 | 2 | 14 | 37-46 | 22 |
| 1971 | II divisioona (Itälohko) | 7. | 22 | 9 | 3 | 10 | 32-29 | 21 |
| 1972 | II divisioona (Itälohko) | 6. | 22 | 11 | 5 | 6 | 28-14 | 27 |
| 1973 | II divisioona (Itälohko) | 8. | 22 | 8 | 4 | 10 | 24-34 | 20 |
| 1974 | II divisioona (Itälohko) | 9. | 22 | 9 | 3 | 10 | 32-47 | 21 |
| 1975 | II divisioona (Itälohko) | 12.  | 22 | 1 | 3 | 18 | 12-68 | 5 |
| 1976 | III divisioona (Lohko 6) | 3. | 18 | 11 | 2 | 5 | 43-20 | 24 |
| 1995 | Kakkonen (Itälohko) | 6. | 22 | 9 | 4 | 9 | 41-36 | 31 |
| 1996 | Kakkonen (Itälohko) | 2. | 22 | 12 | 4 | 6 | 61-33 | 40 |
Vartiovuoren tähtitorni

| Vartiovuoren tähtitorni Åbo Akademis observatorium |
| --- | --- |

Osoite:  Tähtitorni, Vartiovuori, 20700 Turku
Sijainti:  Turku, Suomi
Rakennustyyppi:  observatorio
Valmistumisvuosi:  1819
Suunnittelija:  Carl Ludvig Engel
Omistaja:  Åbo Akademin säätiö
Tyylisuunta:  uusklassinen arkkitehtuuri
 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Vartiovuoren tähtitorni (ruots. Åbo Akademis observatorium) on Turun keskustassa sijaitseva entinen observatorio. Turun akatemian käyttöön tarkoitetun tähtitornin suunnitteli Carl Ludvig Engel, ja se valmistui vuonna 1819. Tyyliltään rakennus edustaa uusklassista arkkitehtuuria. Tähtitorni sijaitsee Vartiovuorenmäellä, ja se on hyvin nähtävissä eri puolilta Turun keskustaa.
Varsinainen tähtitaivaan tarkkailu päättyi Vartiovuoren tähtitornissa jo vuonna 1836. Nykyisin rakennuksen omistaa Åbo Akademin säätiö (Stiftelsen för Åbo Akademi), jonka toimitiloiksi sisätilat on kunnostettu.
Sijainti ja ympäristö

Turun kaupunkikuvaa hallitseva Vartiovuoren tähtitorni sijaitsee Vartiovuorenmäen korkeimmalla kohdalla, Turun II kaupunginosassa. Sitä ympäröi keskieurooppalaista maisematyyliä edustava Vartiovuorenpuisto, joka on yksi Suomen vanhimpia kunnallisia keskuspuistoja. Tähtitornin rakentamisaikana 1800-luvun alussa Vartiovuorenmäki oli vielä kallioinen ja karu mäki, sillä sieltä oli vuosisatojen ajan louhittu kiveä kaupungin rakennustarpeisiin ja sen puusto oli hakattu polttopuiksi. Puistoalue rakennettiin mäelle vaiheittain 1840-luvulta lähtien.
Museovirasto on määritellyt tähtitornin, Vartiovuorenmäen sekä Luostarimäen korttelit yhdeksi valtakunnallisesti merkittävistä rakennetuista kulttuuriympäristöistä. Tähtitornin vieressä sijaitsee vuonna 1903 rakennettu vesisäiliö sekä sen huoltorakennus, niin sanottu "Delfiinipaviljonki". Luostarinmäen museokorttelin lisäksi tähtitornin läheisyydessä sijaitsee myös Turun kesäteatteri, ja puistoa ympäröivät monet 1900-luvun alun näyttävät jugendrakennukset.
Historia

Turun Vartiovuorelle ryhdyttiin 1800-luvun alkupuolella suunnittelemaan Suomen ensimmäistä observatoriota, jonka alkuperäiset suunnitelmat laati arkkitehti Charles Bassi. Uusklassista arkkitehtuuria edustava tähtitorni rakennettiin Turun akatemialle vuosina 1817–1819 kuitenkin Carl Ludvig Engelin piirrustusten mukaan. Tähtitieteellisen tutkimuksen aloittaminen kesti vielä viisi vuotta, sillä Saksasta tilattu kaukoputki saapui vasta vuonna 1824. Observaatorina uudessa tähtitornissa aloitti Friedrich Wilhelm August Argelander.
Suurin osa kaupungista tuhoutui Turun palossa vuonna 1827, mutta Vartiovuoren tähtitorni selviytyi. Palo uhkasi myös observatoriota, mutta Argelander onnistui yhdessä vahtimestarin kanssa pelastamaan rakennuksen tuholta. Palon jälkeen Turun akatemia siirrettiin suuriruhtinaskunnan uuteen pääkaupunkiin Helsinkiin, mistä johtuen myös Argelander joutui muuttamaan pois Turusta. Helsinkiin valmistui uusi observatorio vuonna 1834.  Tähtitieteellinen tutkimus päättyi Vartiovuoren tähtitornissa vuonna 1836, kun tutkimustoiminta ja laitteet oli siirretty Helsinkiin.
Jo vuonna 1836 tähtitorniin muutti Turun merenkulkukoulu (Navigationsskolan i Åbo), joka toimi rakennuksessa aina vuoteen 1967 saakka. Rakennukseen tehtiin vuosien varrella vain vähän muutoksia, mutta sen viereen valmistui vuonna 1903 Turun ensimmäinen vesisäiliö sekä huoltorakennus, joka tunnetaan "delfiinipaviljonkina".
Merenkulkukoulun muutettua pois tähtitorni pysyi pitkään käyttämättömänä, kunnes kaupunginhallitus osoitti sen vuonna 1974 merenkulkumuseon ja tähtitieteellisen museon käyttöön. Merenkulkumuseon kokoelmat siirrettiin vuonna 1998 Forum Marinumiin. Turun taidemuseo toimi väliaikaisesti Vartiovuoren tähtitornissa vuosina 1999–2004, jolloin taidemuseon rakennusta Puolalanpuistossa peruskorjattiin.
Åbo Akademin säätiö osti tähtitornin Turun kaupungilta vuonna 2007. Kaupan ehtoihin kuului, että tähtitorni on avoinna yleisölle säännöllisin väliajoin. Rakennuksen sisätilat kunnostettiin säätiön toimistotiloiksi ja näyttelytiloiksi.
Vuonna 2009 Museovirasto määritteli Vartiovuorenpuiston, observatorion sekä lähellä sijaitsevat Luostarinmäen käsityöläiskorttelit yhdeksi Suomen valtakunnallisesti merkittävistä rakennetuista kulttuuriympäristöistä.
Arkkitehtuuri

Vartiovuoren tähtitornin suunnitteli Carl Ludvig Engel, jolla ei väitetysti ollut suunnitteluvaiheessa kovin selkeää käsitystä observatorion toiminnasta. Tästä kertoo esimerkiksi se, että Engel oli piirtänyt rakennuksen pyöreän yläkerroksen täyteen ikkunoita, joista taivasta oli tarkoitus tarkkailla. Yhtä isoa kaukoputkea ei ollut piirretty tilaan lainkaan. Rakennus toimi observatoriona vain suhteellisen lyhyen ajan, sillä Turun palon jälkeen observatoriotoiminta siirrettiin yliopiston ohessa Helsinkiin.
Tyyliltään tähtitorni edustaa uusklassista arkkitehtuuria kuten suurin osa Engelin suunnittelemista rakennuksista. Rakennuksen julkisivu on melko pelkistetty ja yksinkertainen. Alkuperäisestä tehtävästä kertovat etelään suunnattu rotunda sekä pyöreä observointitorni, johon johtavat portaat toisen kerroksen rotundasta. Sisätiloista selkeästi koristeellisin on toisen kerroksen holvattu rotunda.
Vuosien varrella tähtitorniin on tehty vain vähän muutoksia. Viimeisimmät kunnostustyöt toteutettiin vuonna 2008, kun rakennusta remontoitiin Åbo Akademin säätiön käyttöön sopivaksi. Kunnostustyön yhteydessä pyrittiin kunnioittamaan rakennuksen kulttuurihistoriallista merkitystä: esimerkiksi jokaiseen huoneeseen jätettiin paikalleen vanhat kamiinat.
Kirjallisuutta

Kalpa, Harri: "Unohdettu Vartiovuori." Muuttuva kaupunki: Turku eilen ja tänään III. Turun Sanomat, Turku 1976.
Markkanen, Tapio: "C.L. Engel ja F.W.A. Argelander." Tiili, 4/1976.
"Vartiovuoren tähtitornin korjaustyö." Arkkitehti, 1/1987.
Willner-Rönnholm, Margareta: "Turun Tähtitorni. Rakennushistoriikki." Aboa 1982. Turun maakuntamuseo, Turku 1982.
Aiheesta muualla

Kuvia tai muita tiedostoja aiheesta Vartiovuoren tähtitorni Wikimedia Commonsissa
Valtakunnallisesti merkittävät rakennetut kulttuuriympäristöt RKY
Turku.fi: Vartiovuorenpuisto
Vartiovuoren tähtitorni Brahenkadulta nähtynä
Vartiovuoren tähtitorni vuonna 1853
Vartiovuoren tähtitornin julkisivu
Íos (kylä)

| Íos Ίος |
| --- | --- |
 Íoksen kylä.
 Íos
 Koordinaatit: 36°43′29″N, 25°16′37″E 
Valtio:  Kreikka
Hajautetun hallinnon alue:  Egea
Alue:  Etelä-Egean saaret
Alueyksikkö:  Thíra
Kunta:  Íos
Hallinto:  
 – Asutustyyppi:  kylä
 – Kallikrates-koodi:  6003000001
Väkiluku (2011):  1 754
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Íos (kreik. Ίος) eli Chóra (Χώρα) on Kreikan kylä, joka sijaitsee Íoksen saarella. Se kuuluu hallinnollisesti Íoksen kuntaan, Thíran alueyksikköön ja Etelä-Egean saarten alueeseen. Kylän väkiluku on 1 754 (vuonna 2011). Kylä on Íoksen saaren pääkylä ja Íoksen kunnan kuntakeskus.
Íoksen kylää ja kirkko.
Íoksen kylä sijaitsee Íoksen saaren länsirannikolla luonnonsatamalahden pohjukassa. Kylä on rakennuskannaltaan hyvin perinteinen ja edustaa kykladista tyyliä. Kylän korkein kohta on kukkula nimeltä Panagía Gkremiótissa. Antiikin aikana se toimi Ioksen kaupungin akropoliina. Nykyisen sen huipulla ovat venetsialaisaikaisen linnan rauniot. Kylän nähtävyyksiin kuuluu myös Íoksen arkeologinen museo.
Vårgårda

| Vårgårda |
| --- | --- |
 Järnvägsparken Vårgårdassa.
 Vårgårda
 Koordinaatit: 58°02′N, 12°48′E 
Valtio:   Ruotsi
Lääni:  Länsi-Götanmaan lääni
Maakunta:  Länsi-Götanmaa
Kunta:  Vårgårdan kunta
Pinta-ala:  
 – Maa:  4,31 km²
Väkiluku:  5 133
 – Väestötiheys:  1 191,0 as./km²
 Tilastotiedot koskevat taajamaa ja niiden lähteenä on Statistiska centralbyrån (SCB). Väkiluku ja maapinta-ala ovat ajankohdan 31.12.2010 mukaiset. 
Infobox OKVirheellinen NIMI-arvo: 
Vårgårda on samannimisen Vårgårdan kunnan keskustaajama. Se sijaitsee Länsi-Götanmaan läänissä ja Länsi-Götanmaan historiallisessa maakunnassa Länsi-Ruotsissa. Vuoden 2010 lopussa taajamassa oli 5 133 asukasta.
Väestönkehitys

| Vårgårdan taajaman väestönkehitys 1960–2010 |
| --- | --- | --- | --- | --- |
| Vuosi |  |  | Asukkaita |  |
| 1960 | 1960 |    | 2 418 | 2 418 |
| 1965 | 1965 |    | 2 860 | 2 860 |
| 1970 | 1970 |    | 3 245 | 3 245 |
| 1975 | 1975 |    | 3 707 | 3 707 |
| 1980 | 1980 |    | 4 087 | 4 087 |
| 1990 | 1990 |    | 4 542 | 4 542 |
| 1995 | 1995 |    | 4 914 | 4 914 |
| 2000 | 2000 |    | 4 967 | 4 967 |
| 2005 | 2005 |    | 5 041 | 5 041 |
| 2010 | 2010 |    | 5 133 | 5 133 |
Lähde: Statistiska centralbyrån (SCB).
Aiheesta muualla

Wikimedia Commonsissa on kuvia tai muita tiedostoja aiheesta .
Länsi-Götanmaan läänin kuntien keskustaajamat
Yeghishe Charents

Yeghishe Charents
Yeghishe Charents (Armeniaksi: Եղիշե Չարենց; 13. maaliskuuta 1897 – 27. marraskuuta 1937) oli armenialainen runoilija, kirjailija ja poliittinen aktivisti. Charentsin runot käsittelevät muun muassa ensimmäistä maailmansotaa, sosialistista vallankumousta ja etenkin Armeniaa ja armenialaisia. Häntä pidetään tärkeimpänä 1900-luvun armenialaisena runoilijana.
Varhaisena kommunismin kannattajana Charents liittyi bolševikkien puolueeseen, mutta Josif Stalinin terrorin alkaessa 1930-luvulla hän pettyi vähitellen stalinismiin, ja hänet teloitettiin 1930-luvun poliittisissa vainoissa.
Aiheesta muualla

Wikimedia Commonsissa on kuvia tai muita tiedostoja aiheesta .
Yeghishe Charents All Poetry
Varzaqanin helikopterionnettomuus

| Varzaqanin helikopterionnettomuus |
| --- | --- |
 Onnettomuushelikopteri turmapäivänä.
Yhteenveto
Päivämäärä:  19. toukokuuta 2024
Tapahtumapaikka:  Varzaqan, Iran, Itä-Azerbaidžan
Lähtöpaikka:  Khoda Afarinin pato, Iranin ja Azerbaidžanin raja
Määränpää:  Tabriz, Iran
Kuolleita:  8
Eloonjääneitä:  0
Lentokone
Konetyyppi:  Bell 212
Lentoyhtiö:  Iranin ilmavoimat
Varzaqanin helikopterionnettomuus tapahtui  Varzaqanin kaupungin lähistöllä Itä-Azerbaidžanin maakunnassa Iranissa sunnuntaina 19. toukokuuta 2024. Onnettomuudessa kuoli kahdeksan henkilöä, mukaan lukien silloinen Iranin presidentti Ebrahim Raisi ja maan ulkoministeri Hossein Amir-Abdollahian.
Tausta

Raisi oli vierailemassa Iranin ja Azerbaidžanin rajalla sijaitsevalla Khoda Afarinin padolla, jossa hän tapasi Azerbaidžanin presidentin İlham Əliyevin. Pato on osa isompaa Iranin ja Azerbaidžanin yhteistä projektia Araksjoella.
Raisi poistui paikalta Iranin ilmavoimien käytössä olevalla Bell 212 -mallisella helikopterilla. Kyseinen kopterityyppi on tarkoitettu siviilikäyttöön, ja Iranin asevoimilla arvioidaan olevan kymmenisen kappaletta. Kopteria on pidetty luotettavana ja pitkäikäisenä konetyyppinä, mutta Irania vastaan asetetut lukuisat pakotteet haittaavat sen huoltoa ja kunnossapitoa. Helikopterin määränpää oli Tabriz.
Onnettomuus ja tapahtumien kulku

Onnettomuuden ajankohdaksi ilmoitettiin 13.30 paikallista aikaa. Iranin valtiollinen televisio kertoi kuitenkin vasta kello neljän aikoihin iltapäivällä, että Raisia kuljettanut helikopteri oli joutunut tekemään ”kovan laskun” sateen ja sumun vuoksi.
Varzaqanin vuoristoinen maasto ja hankalat sääolot vaikeuttivat pelastusoperaatiota. Turkki avusti lennokeilla Iranin vallankumouskaartia onnettomuuspaikan paikantamisessa. Myös Armenia, Azerbaidžan, Venäjä, Irak, Saudi-Arabia ja Qatar ilmaisivat halunsa tarjota apua Iranille.
Saattueeseen kuuluneet muut kopterit saapuivat turvallisesti Tabriziin.
Uhrit ja reaktioita

Aikaisin maanantaiaamuna, 20. toukokuuta, ilmoitettiin, ettei tapahtumapaikalta löytynyt elonmerkkejä. Iranin viranomaiset vahvistivat myöhemmin, että Raisi oli kuollut. Iranin hallituksen mukaan Raisin kuolema ei vaikuta millään tavalla maan hallituksen työkykyyn. Raisin kuoltua virkaa tekeväksi presidentiksi nimitettiin Mohammad Mokhber. Maassa on tarkoitus järjestää uudet presidentinvaalit 50 päivän päästä.
Raisin kanssa samassa helikopterissa olivat myös seuraavat henkilöt, jotka kaikki kuolivat:
ulkoministeri Hossein Amir-Abdollahian
Itä-Azerbaidžanin kenraalikuvernööri Malek Rahmati
hengellisen johtajan edustaja Itä-Azerbaidžanissa Mohammad Ali Ale-Hashem
Raisin turvallisuuspäällikkö
Raisin henkivartija
Kolme miehistön jäsentä
Suruvalittelunsa Iranille esittivät Venäjän presidentti Vladimir Putin, Intian pääministeri Narendra Modi, Irakin pääministeri Mustafa al-Kadhimi ja Syyrian presidentti Bašar al-Assad. Myös Iranin tukemat terroristijärjestöt Hizbollah ja Hamas esittivät suruvalittelunsa. Iranin hengellinen johtaja Ali Khamenei määräsi Iraniin viiden päivän mittaisen suruajan.
Presidentit Ebrahim Raisi (vas.) ja İlham Əliyev (oikealla) Azerbaidžanin ja Iranin rajalla tuntia ennen onnettomuutta.
Ísafjarðarbær

| Ísafjarðarbær |
| --- | --- |
 Ísafjörður
 Ísafjarðarbærin sijainti
Valtio:  Islanti
Alue:  Vestfirðir
Vaalipiiri:  Norðvesturkjördæmi
Perustettu:  1996
Kuntaliitokset:  Ísafjörður (1996) Flateyrarhreppur (1996) Mosvallahreppur (1996) Mýrahreppur (1996) Suðureyrarhreppur (1996) Þingeyrarhreppur (1996)
Hallinto:  
 – Asutustyyppi:  Kunta
 – Kunnanjohtaja:  Arna Lára Jónsdóttir
Pinta-ala:  
 – Kokonaispinta-ala:  2 379 km²
Väkiluku (2022):  3 840
 – Väestötiheys:  1,6 as./km²
 
 www.isafjordur.is 
Infobox OKVirheellinen NIMI-arvo: 
Ísafjarðarbær on kunta pohjoisessa Islannissa Länsivuonoilla. Kunnassa asuu 3 840 ihmistä (1. tammikuuta 2022) ja sen pinta-ala on 2 416 km2. Kunta muodostettiin vuonna 1996 Flateyrarhreppurin, Ísafjörðurin, Mosvallahreppurin, Mýrahreppurin, Suðureyrarhreppurin ja Þingeyrarhreppurin kunnista.
Yedioth Ahronoth

Yedioth Ahronoth (hepr. ‏ידיעות אחרונות‎‎), 'Tuoreimmat uutiset', on Tel Avivissa Israelissa päivittäin ilmestyvä tabloidi-kokoinen sanomalehti. Se on ilmestynyt 1930-luvulta alkaen, ja se oli pitkään luetuin israelilainen sanomalehti. Lehden painosmäärä on noin 300 000 kpl arkipäivisin ja 600 000 kpl viikonloppuisin.
Lehden omistaa Yedioth Ahronoth -yhtymä, jonka hallussa on myös muita medioita, kuten Kanava 2, Hot -kaapeli-tv-yhtiö sekä venäjänkielinen Vesti-sanomalehti.
Lehteä pidetään keskustalaisena tai keskusta-vasemmistolaisena.
Aiheesta muualla

Wikimedia Commonsissa on kuvia tai muita tiedostoja aiheesta .
Ynetnews (englanniksi)
Ynet (hepreaksi)
Yokohama Rubber Company

| Yokohama Rubber Company 横浜ゴム株式会社 |
| --- | --- |

Osake:  TYO: 5101
ISIN:  JP3955800002
Perustettu:  1917
Kotipaikka:  Tokio, Japani
Toimiala:  kumituotteiden valmistus
Tuotteet:  renkaat
Kotisivu:  www.yokohamatire.com www.y-yokohama.com/global/
Infobox OKVirheellinen NIMI-arvo: 
The Yokohama Rubber Company (jap. 横浜ゴム株式会社, Yokohama Gumu kabushiki gaisha) on japanilainen rengasvalmistaja.
Yritys on perustettu vuonna 1917, ja sen päätuotteita ovat renkaat sekä useat muut kumipohjaiset tuotteet, kuten esimerkiksi liukuhihnat, letkut ja liimat. Yhtiö valmistaa myös esimerkiksi komponentteja lentokoneisiin ja Golf-varusteita.
Yhtiön liikevaihdosta kuitenkin 70% (2020) koostuu renkaista, ja sen rengasmerkkejä ovat mm. Advan, BluEarth, Geolandar ja iceGUARD.
Yokohama Rubber Company oli Valioliigassa pelaavan lontoolaisen Chelsea FC-jalkapallojoukkueen paitasponsorina vuosina 2015-2020. Sopimuksen arvon arveltiin olevan yli 60 miljoonaa euroa vuodessa.
Moottoriurheilu

Yhtiö toimittaa renkaita eri moottoriurheilusarjoihin. Super Formula -sarjaan yhtiö toimittaa kaudesta 2023 alkaen renkaita, joiden valmistukseen käytetään osittain ekologisesti kestäviä materiaaleja.
Årets museum

Årets museum voi viitata johonkin seuraavista:
Vuoden museo (ruots. Årets museum), suomalainen museoalan palkinto
Ruotsin Vuoden museo (ruots. Årets museum), ruotsalainen museoalan palkinto
Norjan Vuoden museo (norj. Årets museum), norjalainen museoalan palkinto.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Årets museum”, voi hakea sivunnimihaulla, laajalla sivunnimihaulla tai tekstihaulla.
Årset

| Årset |
| --- | --- |
 Årset
 Koordinaatit: 62°29′54″N, 6°22′48″E 
Valtio:  Norja
Lääni:  Møre ja Romsdal
Kunta:  Ålesund
Pinta-ala:  
 – Maa:  0,6 km²
Väkiluku (2023):  834
 – Väestötiheys:  1 390 as./km²
Infobox OKVirheellinen NIMI-arvo: 
Årset on taajama Ålesundin kunnassa Møren ja Romsdalin läänissä Norjassa. Taajaman pinta-ala on 0,6 neliökilometriä ja asukasluku 834 vuonna 2023.
Young Turks

| Young Turks |
| --- | --- |

Emoyhtiö:  Beggars Group
Perustettu:  2006
Perustajat:  Caius Pawson
Tilanne:  aktiivinen
Kotimaa:  Englanti
Sijainti:  Lontoo
Kotisivu
Infobox OKNimi-testi OK: 
Young Turks on vuonna 2006 Caius Pawsonin perustama englantilainen itsenäinen levy-yhtiö, jonka emoyhtiö on Beggars Group. He juontavat myös radio-ohjelmia ja järjestävät juhlia.
Artistit

Amnesia Scanner
Barker Band
Buillion
Chairlift
Creep
Dog Bite
El Guincgho
FKA Twigs
Gang Gang Dance
Glasser
Holy Fuck
Illum Sphere
Jack Penate
Jamie XX
John Talabot
Kamasi Washington
Kid Harpoon
Koreless
Kwes
Lost Scripts
Nolife
Pional
Quirke
Sampha
SBJKT
SBTRKT
Short Stories
South Central
Tanlines
The Shining
The xx
Wavves
White Rabbits
Tulikärpänen (sarjakuvahahmo)

| Tulikärpänen |
| --- | --- |
 Tulikärpänen Batman-animaatiossa.
Luoja(t):  France Herron ja Dick Sprang
Kustantamo:  DC Comics
Ensiesiintyminen:  Detective Comics  nro 184 (kesäkuu 1952)
Henkilötiedot
Oikea nimi:  Garfield Lynns
Status:  Aktiivinen; vankilassa.
Pituus:  180 cm
Paino:  76 kg
Ryhmäsidokset:  Superrikollisten salainen yhteisö
Voimat:  Ei yliluonnollisia tai -inhimillisiä voimia.
Suhteet
Sukulaiset:  -
Tulikärpänen (engl. Firefly) on DC Comicsin sarjakuvahahmo ja supersankari Batmanin vihollinen. France Herronin ja Dick Sprangin luoma hahmo esiintyi ensi kerran Detective Comics -sarjakuvalehden numerossa 184.
Taustaa

Garfield Lynns oli alun perin pyroteknikko elokuvayhtiössä, mutta ajautui köyhyyteen, jonka vuoksi hän suuntasi rikollisuuden maailmaan. Lynnsin ensimmäinen ryöstö ei mennyt suunnitelmien mukaan, kun Batman ja Robin saivat hänet kiinni. Lynnsille tulipalot olivat aluksi työhön liittynyt harrastus, mutta pian niistä tuli pakkomielle. Hän kuvittelee näkevänsä näkyjä liekeistä. Asuunsa hän sai inspiraatiota tulikärpäsistä, ja Lynnsistä tuli ammattimainen tuhopolttaja. Hänen viimeisin yritys polttaa Gotham maan tasalle meni pahasti pieleen, kun hän yritti räjäyttää kemikaalitehtaan. Tulikärpänen paloi lähes kokonaan, kun kemikaalitehdas räjähti ennen aikojaan. Nykyisin hän on hoidettavana Blackgaten vankilassa. Myöhemmin Ted Carson nimisestä rikollisesta tuli uusi Tulikärpänen.
Henkilötietoja

Nimi: Garfield Lynns
Ammatti: Pyroteknikko
Toimipaikka: Gotham City
Hiuksien väri: valkoiset
Silmien väri: siniset
Tulikärpänen muissa medioissa > Animaatio > The New Batman Adventures

Mark Rolston toimi Tulikärpäsen äänenä animaatiosarjassa The New Batman Adventures. Hän oli pyroteknikko ja erikoistunut erikoisefekteihin. Lynns teki töitä entiselle tyttöystävälleen Cassidylle, josta hän kuitenkin joutui eroamaan. Lynns ei kestänyt hänen torjuntaa ja vannoi kostavansa Cassidylle, jonka seurauksena hänestä tuli Tulikärpänen-niminen rikollinen.
Tulikärpänen muissa medioissa > Animaatio > Justice League

Justice League -animaatiosarjassa Tulikärpänen oli vankilassa ja pakeni sieltä Tohtori Kohtalon avulla. Muita jotka pakenivat olivat Solomon Grundy, Mokkasiinikäärme, Luminous ja Volcana. Tulikärpänen ja Volcana piileskelivät varastorakennuksessa ja jäivät kiinni Oikeuden Puolustajille. Vaikka Tulikärpänen ja Volcana olivat tämän aikana romanttisessa suhteessa Firefly ei ollut Tuomion Legioonan jäsen toisin kuin Volcana Justice League Unlimitedissä.
Tulikärpänen muissa medioissa > Animaatio > Batman (2004)

Vuoden 2004 Batman animaatiosarjassa Jason Marsdenin äänittämä Tulikärpänen on vapaa palkattava tuhopolttaja ja sabotoija, joka käyttää liekinheitinteknologiaa ja suihkumoottoria rikoksien tekemiseen. Ensiesiintymisessään Goth-Corp oli palkannut hänet sabotoimaan eri yrityksien teknologiaa. Myöhemmin hänet on myös nähty liittoutuneena Pakkasherran kanssa.
Tulikärpänen muissa medioissa > Animaatio > Batman – pelottomat

Animaatiosarjassa Batman – pelottomat Tulikärpäsen ääninäyttelijänä toimi Robin Atkin Downes.
Tulikärpänen muissa medioissa > Animaatio > DC Super Hero Girls

Vuoden 2015 nettisarjassa DC Super Hero Girls Tulikärpästä ääninäytteli Khary Payton
Tulikärpänen muissa medioissa > Animaatio > Batman: Bad Blood

Animaatioelokuvassa Batman: Bad Blood Tulikärpästä ääninäytteli Steve Blum.
Tulikärpänen muissa medioissa > Animaatio > Harley Quinn

Tulikärpänen esiintyi Harley Quinn animaatiosarjan jaksossa "There's No Ivy in Team", jossa häntä ääninäytteli Alan Tudyk.
Tulikärpänen muissa medioissa > Televisiossa

Televisiosarjassa Arrow Tulikärpästä esitti Andrew Dunbar. Sarjassa Gotham esiintyi naispuolinen versio Tulikärpäsestä nimeltä Bridgit Pike, jota esitti Michelle Veintimilla.